《朱师关画梅溪春晓图》
宋代·张镃

梅溪之水何清哉，万顷玉碧天边来。
两山拱挹各异状，上有磅礴巨石菜落生莓苔。
松萝笼蒙共纠结，带映万蕊纷瑶瑰。
香繁粉艳露凝湿，下视凡卉真舆台。
露裾褊褼彼仙子，褰裳矫首遥相俟。
心清悟物思相羊，指点八极供翱翔。
胎仙舞空为前导，紫芝煜煜更芬芳。
时当初霁放晓色，赫日滉漾咸池光。
罗浮幽梦奚烦数，西湖漫赋横斜句。
相逢弭棹定情亲，翠榴瑶罂恣倾举。
东鸦西兔从飞驰，维北有斗南有箕。
化工精妙得师旨，写入缣素不使捐毫釐。
保当著身此溪上，溪清梅白森相向。
吾与二子成三人，共看桑田乾海浪。

作者简介：张镃（1153—1221？）原字时可，因慕郭功甫，故易字功甫，号约斋。南宋文学家，先世成纪（今甘肃天水）人，寓居临安（现浙江杭州），卜居南湖。出身显赫，为宋南渡名将张俊曾孙，刘光世外孙。他又是宋末著名诗词家张炎的曾祖，是张氏家族由武功转向文阶过程中的重要环节。隆兴二年（1164），为大理司直。淳熙年间直秘阁通判婺州。庆元初为司农寺主簿，迁司农寺丞。开禧三年（1207）与谋诛韩侂胄，又欲去宰相史弥远，事泄，于嘉定四年十二月被除名象州编管，卒于是年后。